Nederlandsk grammatikk

Denne artikkelen gir en kort oversikt over det nederlandske språkets grammatikk. 

Syntaks
På nederlandsk ser ofte en setning ut som følger:

subjekt – verbal – adverbial – objekt –  (verbal)

Eksempel:
Pieter heeft Jasper gisteren in de tuin een appel gegeven.
Direkte oversatt:
Pieter har Jasper igår i hagen et eple gitt.
Oversatt med norsk ordbygging:
Pieter ga Jasper et eple i hagen i går.

Spørrende
Et setning gjøres om til et spørsmål ved å la subjektet og verbalet bytte plass i setningen:
Heeft Pieter Jasper gisteren in de tuin een appel gegeven?
Oversatt ord for ord: Har Pieter Jasper igår i hagen et eple gitt?
Oversatt med behold av sammenheng: Ga Pieter Jasper et eple i hagen i går?

Når subjektet likevel plasseres foran verbet i en spørrende setning, angir dette at det kan være et kontrollspørsmål:
Pieter heeft Jasper gisteren in de tuin een appel gegeven?
Oversatt ord for ord: Pieter har Jasper igår i hagen et eple gitt?
Oversatt med behold av sammenheng: Pieter ga Jasper et eple i hagen i går?

Alternative ordstillinger
Ved siden av de ovenfor nevnte, er også de følgende grammatisk sett riktige:
Aan Jasper heeft Pieter gisteren in de tuin een appel gegeven 
Oversatt ord for ord: Til Jasper har Pieter igår i hagen et eple gitt
Gisteren heeft Pieter Jasper in de tuin een appel gegeven
Oversatt ord for ord: Igår har Pieter Jasper i hagen et eple gitt.
In de tuin heeft Pieter Jasper gisteren een appel gegeven
Oversatt ord for ord: I hagen har Pieter Jasper igår et eple gitt.
Pieter heeft gisteren in de tuin een appel aan Jasper gegeven
Oversatt ord for ord: Pieter har igår i hagen et eple til Jasper gitt.
Pieter heeft gisteren Jasper in de tuin een appel gegeven
Oversatt ord for ord: Pieter har igår Jasper i hagen et eple gitt.

I alle disse setningene er «Jasper» dativet (dersom det følger etter ordet «aan» (til) et såkalt beskrevet dativ).

Legg merke til at det bøyde verbet plasseres før setningens tema om temaet ikke er plassert helt først i setningen.

Adjektiv
Et adjektiv, på nederlandsk kalt «bijvoeglijk naamwoord», plasseres alltid foran substantivet det viser til. Eventuelt plasseres artikkelen foran adjektivet:
Een lekkere maaltijd.
Norsk: Et deilig måltid.

Adverb
Dersom et adverb har tilknytning til et verb plasseres adverbet etter verbet:
Hij schrijft veel in Wikipedia.
Norsk: Han skriver mye på Wikipedia.

Når et adverb knyttes til et adjektiv eller et annet bi-ord plasseres det foran ordet det viser til:
Het is een erg boeiende discussie.
Norsk: Det er en meget interessant diskusjon.
Gerard liep zeer snel.
Norsk: Gerard gikk svært fort.

Artikler
Bestemt artikkel
Når en viser noe bestemt, er den bestemte artikkelen de for maskuline og feminine ord og het for nøytrale ord. En forkortet og uformell form for het er 't. I dagens bruk, er bestemte artikler uforanderlige unntatt i noen få faste kombinasjoner.

 de man (mannen)
 de vrouw (kvinnen)
 het huis (huset)

I flertallsformer blir artikkelen de brukt for alle kjønn.

 de mannen (mennene)
 de vrouwen (kvinnene)
 de huizen (husene)

Diminutive former er alltid «het», unntatt flertall

 het mannetje (den lille mannen), men de mannetjes (de små mennene)
 het vrouwtje (den lille kvinnen), men de vrouwtjes (de små kvinnene)
 het huisje (det lille huset), men de huisjes (de små husene)

Ubestemt artikkel
Den ubestemte artikkelen er een for alle kjønn, som kortes ned til uformell  'n. I flertall er det ingen ubestemt artikkel, som på norsk, og de ubestemte formene består av substantiv uten noen artikkel. Unntatt noen få faste tilfeller kombinerer den ubestemte artikkelen og er uforandret for noen situasjon.

een huis (et hus)
huizen (hus (flertall))

Nederlandsk har en negativ ubestemt artikkel, geen (ikke (en, ei, et), ingen/intet, unntatt):

Ik heb geen bezwaar («Jeg har ingen innvending»)
Dit is geen huis («Dette er ikke et hus»)
Er zijn geen huizen in deze straat («Det er intet hus i gata»)
Geen dienst («I ustand»)

Verb
Som andre germanske språk har nederlandsk regelmessige og uregelmessige verb. Dessuten kan nederlandsk verb være sterke eller svake.

Sterke verb
Man bør kjenne til tre former av de sterke verbene: infinitivsformen (hele verbet), imperfektum og perfektum partisipp.

Eksempel: det sterke verbet binden (å binde):

PronomenPresensPreteritumPresens perfektum ik (jeg) bind  bond  heb gebonden jij (du) bindt  bond  hebt gebonden hij/zij/het (han, hun, den, det) bindt  bond heeft gebonden wij/jullie/zij (vi, dere, de) binden bonden  hebben gebonden

Som framgår i tabellen bøyes verb i person og tall. Flertallsformen er felles for alle personer. 

Sterke verb bøyes i nåtid på samme måte som svake verb. I fortidsform får bare flertallsformen endelsen -en, mens de andre formene ikke får en endelse.

Uregelmessige verb
De uregelmessige verbene er hebben, kunnen, mogen, willen, zijn og zullen (ha, kunne, få lov til, ville, være og skulle). De bøyes slik:
infinitivpresens(nåtid)preteritum(fortid)presens perfektum(fortid) entall  flertal entallflertallpartisipp zijn (være) ben, bent, is  zijn  was  waren  geweest  hebben (ha)  heb, hebt/heeft, heeft  hebben  had  hadden  gehad  zullen (vil, skal)  zal, zal/zult, zal  zullen  zou  zouden – kunnen (kunne)  kan, kan/kunt, kan  kunnen  kon  konden  gekund  mogen (få lov til)  mag, mag, mag  mogen  mocht  mochten  gemogen  willen (ville)  wil, wil(t), wil  willen  wou (wilde)  wouden (wilden)  gewild

Bøyninger
Bøyninger brukes ikke mye i det nederlandske språket. De viktigste er substantivenes flertalls- og diminutivsform. Bøyninger inntreffer dermed hovedsakelig ved bruk av adjektiver eller substantiver.

Bøyning av substantiv
Flertallsform
Substantiv som slutter med en vokal får som regel endelsen -s i flertall:
agente – agentes  (politikvinne)
I tilfeller der endelsen -s kan forårsake uklarhet rundt hvordan ordet uttales tilføes en apostrof mellom ordet og endelsen:
radio – radio's
Unntak: Substantiv som slutter på -ie eller -ij og som har trykket på siste stavelse får endelsen -en i flertall:
boerderij – boerderijen  (bondegård)
categorie – categorieën  (kategori)

Substantiv som slutter med en konsonant får som regel endelsen -en i flertall:
stoel – stoelen  (stol)

I tilfeller der et substantiv slutter på -s forandres denne til z ved flertallsformer, bortsett fra når s-en følger en annen konsonant eller kort vokal:
huis – huizen  (hus)
arts – artsen  (lege)
bus – bussen  (buss)

Når den siste stavelsen i et substantiv som slutter på en konsonant har en e som ikke det legges trykk på, får ordet endelsen -s i flertall:
tafel – tafels  (bord)

Unntak
Det er flere unntak i forhold til ovennenvte regler. Disse inntreffer når substantiv ender på -eren, -man eller har en endelse som røper at ordet ikke opprinnelig er nederlandsk. I det siste tilfellet får ord som ender på -um endelsen -a, -us endelsen -i, -ex endelsen -ices etcetera. Ord som ender på -man, som zeeman (sjømann), kan i flertall slutte på -lieden, -lui eller -mensen.

I en del tilfeller er dannelsen av flertallsformen uregelmessig. De viktigste tilfellene er som følger:
endelsen -en med -i- som overgangsklang
koe – koeien (ku – kyr)
vlo – vlooien (lus – lus)
endelsen -nen (ved siden av andre muligheter)
leerrede – leerredenen (også mulig: leerredes) (preken)
lende – lendenen (også mulig: lenden) (lenden)
endelsen -iën med veksling av trykk (i gammeldags språkbruk)
kleinood – kleinodiën (klenodium)
endelsen -en
epos – epen
genius – geniën

Videre brukes av og til istedenfor det regelmessige flertallet, flertallet til et synonym:
aanbod – aanbiedingen (tilbud)
beleg – belegeringen (beleiring)
dank – dankbetuigingen (takk)
doel – doeleinden (mål)
gedrag – gedragingen (oppførsel)
genot – genietingen (nytelse)
lof – loftuitingen eller lofbetuigingen (lovprisning)
onderzoek – onderzoekingen (undersøkelse)
raad – raadgevingen (råd – rådgivning)
rede – redevoeringen (preken / tale)

Diminutiv

Diminutivsformer er svært utbredt på nederlandsk. Substantiv kan få en diminutivsform ved at endelsen -je føyes til ordet:
klas – klasje  (den lille klassen)

I den sørlige delen av det nederlandske språkområdet lages denne formen stort sett ved å gi substantivet en av endelsene -ke og -ken:
glas – glaske(n)  (det lille glasset)

Når et substantiv slutter på en vokal eller en av konsonantene l, n eller r får diminutivsformen endelsen -tje:
fietser – fietsertje  (den lille syklisten)

Når et substantiv slutter på en m får diminutivsformen endelsen  -pje:
raam – raampje  (det lille vinduet)

Når et substantiv som består av et eller flere stavelser slutter på -ing får diminutivsformen endelsen -kje og mister den g'en:
buiging – buiginkje  (bøyiningen / nikket)

Unntak: Når den siste stavelsen i et substantiv ender på l, m, n, ng eller r og dessuten inneholder en kort vokal, får diminutivsformen endelsen -etje:
lam – lammetje  (det lille lammet)
kar – karretje  (den lille vogna)
gang – gangetje  (det lille gangen)

Bøyninger av adjektiv
I de fleste tilfellene får adjektiv endelsen -e:
De lekkere maaltijd (det deilige måltidet)

Det er fire tilfeller der et adjektiv ikke får endelsen -e:

1 Når substantivet er nøytrum får adjektivet ingen endelse i ubestemt form:
Een mooi meisje (en pen jente)
Mens adjektivet i bestemt form får endelsen -e:
Het mooie meisje (den pene jenten)
2 Når adjektivet viser til et materiale blir endelsen -en:
De houten stoel (stolen av tre / trestolen)
3 Når adjektivet danner en "kollokasjon" (nær betydningsledd) med substantivet, får det ikke endelsen -e. For eksempel:
Het openbaar vervoer (den offentlige transporten)
4 Av og til brukes adjektivet uten -e mellom den ubestemte artikkelen og substantivet. I disse tilfellene uttrykkes en egenskap som er verdt å beundres:
Een groot man (en stor man)
Een talentvol schrijver (en talentfull forfatter)

Se også
Nederlandsk språk

 Kilder 
Uregelmessige substantiv: Algemene Nederlandse Spraakkunst, W. Haeseryn, K. Romein, G. Geerts, J. de Rooij en M.C. van den Toorn. Martinus Nijhoff/Wolters Plantyn, Groningen/Deurne, 1997. 2e geheel herziene druk. ISBN 90-6890-490-6, ISBN 90-309-0043-1, p. 165-184.

 Eksterne lenker 
 Van Dales online ordbok

Kategori:Nederlandsk
Kategori:Grammatikk etter språk